కరుణ కుమార్

కరుణ కుమార్ భారతీయ చలనచిత్ర దర్శకుడు. కథారచయిత కూడా అయిన ఆయన ప్రధానంగా తెలుగు సినిమాలో పనిచేస్తున్నాడు. 2020లో వచ్చిన పలాస 1978 చిత్రానికి దర్శకత్వం వహించినందుకు ప్రసిద్ధిచెందాడు.

ఉమా మహేశ్వర ఉగ్రరూపస్య’లో నటుడిగా అరంగేట్రం చేసిన ఆయన 2024లో సంక్రాంతి కానుకగా తెలుగు ప్రేక్షకుల ముందుకు రానున్న నా సామిరంగలో ప్రతినాయకుడిగా నటిస్తున్నాడు. ఇది నాగార్జున హీరోగా కొరియోగ్రాఫర్‌ విజయ్‌ బిన్నీ తెరకెక్కిస్తున్న చిత్రం.

కెరీర్ 
కరుణ కుమార్ తొలి చిత్రం పలాస 1978 మార్చి 2020లో విడుదలై విమర్శకుల నుండి సానుకూల సమీక్షలను అందుకుంది. కుల వివక్ష, అంటరానితనానికి సంబంధించిన సంఘటనల చుట్టూ ఈ సినిమా కథ తిరుగుతుంది. ఫిల్మ్ కంపానియన్, ది టైమ్స్ ఆఫ్ ఇండియాలతో సహా సంవత్సరాంతపు ఉత్తమ చిత్రాల చార్ట్‌లలో ఇది చోటుదక్కించుకుంది. ఆ తరువాత ఆయన దర్శకత్వంలో వచ్చిన మెట్రో కథలు స్ట్రీమింగ్ సర్వీస్ ఆహాలో విడుదలైంది. సుధీర్ బాబు, ఆనంది ప్రధాన పాత్రలలో 2021లో వచ్చిన శ్రీదేవి సోడా సెంటర్‌కి దర్శకత్వం వహించాడు.

ఈ చిత్రం విడుదలకు ముందు, జూలై 2021లో, ఆయన చేతిలో ఎనిమిది చిత్రాలు ఉన్నాయని ది హన్స్ ఇండియా కథనం ప్రచురించింది. అయితే, నవంబరు 2021లో, సృజనాత్మక విభేదాల కారణంగా ఆయన మలయాళ చిత్రం నాయట్టు తెలుగు రీమేక్ నుండి వైదొలిగాడు.

ఫిల్మోగ్రఫీ

అవార్డులు

మూలాలు 

ఆంధ్రప్రదేశ్ సినిమా దర్శకులు
భారతీయ సినిమా దర్శకులు
తెలుగు సినిమా దర్శకులు
ఆంధ్రప్రదేశ్ స్క్రీన్ రైటర్స్
తెలుగు సినిమా స్క్రీన్ రైటర్స్
ఇండియన్ స్క్రీన్ రైటర్స్
సౌత్ ఇండియన్ ఇంటర్నేషనల్ మూవీ అవార్డ్స్ విజేతలు
సంతోషం ఫిల్మ్ అవార్డ్స్ విజేతలు